Мечин јыл  21.02.2016
Јылга айакты тургузып
Јаны јылды уткыктар
Јас кел јылу кел
Јылгайак кел јас экел
Јас кел јазыла бер
Јас кел јарана бер
Јасты экел ўрўстў Алтай
Јас келзин быйанду Алтай
Јас јазылар
Тирилип ойгонор
Јас јазылып јайылар
Чечилип јаранар
Јас ла кожо
Агаштын  бўри јайылып
Олон –чечек јайканзын
Куштар ўни јанкылдап
Агару Алтайга угулзын
Јылга айагыс экелип 
Ак сўдис толо урайыс
Кудайым корзон јакшызын
Талкан, сарју, калажыс
Аарчы- курут, ак сўт
Теејилеп экелген курсагыс
Амзап корзоор Кудайыс
Кудай берген јырагалыс
Јылгайак деп байрамыс
Јылды чыккан темдегис
Амыр – энчў кыштадыс
Кой јылды ўйдежип
Јаны јылды уткыйдыс
Јылдан онжик чыктыс
Кой јыл болушту болды
Ак тўги кобў кар
Кирден бисти арутап
Ойгор санаабысты ойгосты
Јакшы болзын кой јылыс
Орчылан јерине једе  берзин
Ак сўтле ўрўстеп салактар
Тойу – ток сала берзин
Аш – курсагысла кўндўлеп салактар
Он эки јылдан ойто келзин
Алкыш созисти айдып салактар
Јаны санаа кожо экелзин
Јакшы болзын кой јылыс
ОЙгорлык экелген бу јылыс
Ой берген кой јылыс
Мечин јыл келип јыт
Озогинде оды кўйўп јат
Мечин јылдыс айланып јат
Ак ийдезин тўжўрўп јат
Баш болзын Мечин јыл
Оттын ийдезин экелип јат
Уткыгар Мечин јылды
Бу от јалбыраш кўйзин
Јуректен јўрекке 
Камылып барзын
Кудайдын одын
Мечин јыл экелип јат
Кудайдын оды очпозин
Ўрўстектер агару Алтайды
Јўректер ойгонып
Јалбырап кўйзин
Алкап салактар торт таланы
Тагылга отты јаанада салып
Келген ийдени тудуп алактар
Ак сўтти ўрўстеп
Ак ийдени аткарып ийектер
Торт талага
Баш болзын Мечин јыл
Айланып келген Јылдыс јылыс
Кудайдын оды очпозин
Јер телекейге јайылып барзын
Каруулу бу ишти
Алтай албаты
Кижиликке јетирзин
Кудайдын оды јалбырап
Кажызына ла јетсин
Ар – бўткенди аргадап
Кижилик туруп чыксын
Ак Јанды јўрегине алынып
Озўмге јўткизин
Баш болзын Алтай Кудайым
Баш болзын Ак Јаным
Келген бичикти бичип алдым
 Кудайдын  бичигин бичип алган кижи Н.Табаева